Калин Вълов
Не ме превръщай в това, което не съм…

chitanka.info

Не ме превръщай в това, което не съм,

което не мога и не искам да бъда.

Аз съм това, което съм,

и друго за теб не мога да бъда.

И на мен ми се иска да съм по-добър,

по-силен, по-красив, по-богат, по-мъдър,

но аз съм това, което съм,

такъв, какъвто ме виждаш.

Не искай от мен невъзможни неща,

всичко, каквото имам, ти давам.

Нищо не крия и нищо не губя

от това, че от себе си на тебе давам.

И още бих дал ти, стига да имам,

стига двамата с теб да сме заедно,

да съумяваме и в лошо, и в хубаво

да живеем и да се ценим.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.